
讬讘诪讜转 讙 注"讗 - 驻讬专讜砖 砖讟讬讬谞讝诇抓

讻讜诇讛讜 谞诪讬 诪讚专砖讗 讗转讜 [讻诇 讛注专讬讜转 讻讜诇谉 砖讘诪砖谞讛 讙诐 讻谉 诪讚专砖讛 讘讗讜, 谞诇诪讚讜] 砖驻讟讜专讜转 诪谉 讛讬讬讘讜诐! 讜诪砖讬讘讬诐: 谞讛讬 [讗诪谞诐 讻谉] 砖诇注谞讬谉 讬讬讘讜诐 讗转讬讬谉 诪讚专砖讗 [讛谉 讘讗讜转, 谞诇诪讚讜转, 诪讚专砖讛] 讗讘诇 注讬拽专 讗讬住讜专讬讬讛讜 [讗讬住讜专谉] 讘讛讚讬讗 讻转讬讘 讘讛讜 [讘诪驻讜专砖 讻转讜讘 讘讛谉], 讜讗讬诇讜 讗讬住讜专 讘转讜 砖讗讬谞谞讛 讘转 讗砖转讜 讗诇讗 讘转 讗谞讜住转讜, 注讬拽专 讗讬住讜专讗 [讛讗讬住讜专] 砖讘讛 谞诇诪讚 诪讚专砖讗 [诪讚专砖讛] 讜讗讬谞讜 诪驻讜专砖 讘讻转讜讘.


砖讗诪专 专讘讗: 讗诪专 诇讬 专讘 讬爪讞拽 讘专 讗讘讚讬诪讬: 讗转讬讗 [讘讗, 谞诇诪讚] 讛讚讘专 讘讙讝讬专讛 砖讜讜讛 砖诇 讛诪讬诇讬诐 "讛谞讛" "讛谞讛" (讜讬拽专讗 讬讞, 讬, 讜砖诐 讬讝), 诇诇诪讚, 砖讘转讜 诪讻诇 诪拽讜诐, 讗驻讬诇讜 讘转 讗谞讜住转讜, 讗住讜专讛 讻讘转讜 诪讗砖转讜,


讗转讬讗 [讘讗讛] 讙讝讬专讛 砖讜讜讛 砖诇 讛诪讬诇讬诐 "讝诪讛" "讝诪讛" (砖诐 讬讞, 讬讝, 讜砖诐 讻, 讬讚), 诇诇诪讚 砖讛讗讘 讛讘讗 注诇 讘转讜 诪讗谞讜住转讜 谞讬讚讜谉 讘砖专讬驻讛 讻讚讬谉 讗讘 讛讘讗 注诇 讘转讜 诪讗砖转讜.


讜砖讜讗诇讬诐: 讛砖转讗 讚讗诪专转 讻诇 诪诇转讗 讚讗转讬讗 诪讚专砖讗 讞讘讬讘讗 诇讬讛 [注讻砖讬讜 砖讗转讛 讗讜诪专 砖讻诇 讚讘专 砖讘讗 诪谉 讛讚专砖讛 讞讘讬讘 诇讜] 讜讛转谞讗 诪拽讚讬诐 讗讜转讜, 诇讬转谞讬 [砖讬砖谞讛] 讗转 讚讬谉 讗讞讜转 讗砖讛 诇讘住讜祝 砖讛专讬 诇驻讬 讻诇诇 讝讛 讚讬谉 讗讞讜转 讗砖讛 讛讜讗 讛驻砖讜讟 砖讘讛诐, 砖讻谉 砖诐 诪拽讜专 讛讛诇讻讛! 讜诪砖讬讘讬诐: 讗讬讬讚讬 讚讗讬讬专讬 [诪转讜讱 砖注住拽] 讘讗讬住讜专 讗讞讜讜转讗 [讗讞讬讜转] 砖讜谞讜转, 转谞讗 [砖谞讛] 讗讬转谉 讙诐 讗转 讗讬住讜专 讗讞讜转 讗砖转讜.


讜砖讜讗诇讬诐: 讗诐 讻谉, 讜诇讬转谞讬讬讗 诇讛讗讬 讘讘讗 [讜砖讬砖谞讛 讗转 讻诇 讛拽讟注 讛讝讛] 讛谞讜讙注 诇讗讞讬讜转 诇讘住讜祝 讗讙讘 讛讝讻专转 讗讞讜转 讗砖转讜! 讗诇讗, 讬砖 诇讚讞讜转 讗转 诪讛 砖讗诪专谞讜 讜诇转转 讛住讘专 讗讞专: 讛转谞讗 拽讜专讘讬志拽讜专讘讬 [拽讬专讘讜转志拽讬专讘讜转] 谞拽讟, 讜诇驻讬 讬讞住讬 讛拽讬专讘讛 砖诇 讛注专讬讜转 讛砖讜谞讜转 住讬讚专 讗转 讛诪砖谞讛. 讻讬爪讚: 转谞讗 [砖谞讛] 讘转讜 讜讘转 讘转讜 讜讘转 讘谞讜 砖讛谉 拽专讜讘讬 注爪诪讜,


讜讗讬讬讚讬 讚转谞讗 [讜诪转讜讱 砖砖谞讛] 砖诇砖讛 讚讜专讜转 诇诪讟讛 讚讬讚讬讛 [砖诇讜], 讻诇讜诪专, 砖诇讜砖讛 讚讜专讜转 砖诇 爪讗爪讗讬讜: 讘转讜 讜讘转 讘转讜 讜讘转 讘谞讜 砖诇讜, 转谞讗 谞诪讬 [砖谞讛 讙诐 讻谉] 砖诇砖讛 讚讜专讜转 诇诪讟讛 讚讬讚讛 [砖诇讛] 砖诇 讗砖转讜: 讛讬讗, 讘转讛 讜讘转 讘转讛. 讜讗讬讬讚讬 讚转谞讗 [讜诪转讜讱 砖砖谞讛] 砖诇砖讛 讚讜专讜转 诇诪讟讛 讚讬讚讛 [砖诇讛] 转谞讗 [砖谞讛] 讙诐 讻谉 砖诇砖讛 讚讜专讜转 诇诪注诇讛 (砖诇 讛讛讜专讬诐) 讚讬讚讛 [砖诇讛], 砖讛谉 讞诪讜转讜 讜讗诐 讞诪讜转讜.


讜讗讞专 讻讱 转谞讗 [砖谞讛] 讗讞讜转讜 讜讗讞讜转 讗诪讜 砖讛谉 拽专讜讘讬 注爪诪讜 讘拽讬专讘讛 驻讞讜转 讛讚讜拽讛 诪讛拽讬专讘讛 诇讘转讜. 讜讗讬讬讚讬 讚讗讬讬专讬 [讜诪转讜讱 砖注住拽] 讘讗讬住讜专 讗讞讜讛 [讗讞讬讜转], 转谞讗 [砖谞讛] 讙诐 讻谉 讗讞讜转 讗砖转讜. 讜讘讚讬谉 讛讜讗 讚诇讬拽讚诪讛 [砖讬拽讚讬诐] 讗转 讛讛诇讻讛 讘讻诇转讜 诪拽诪讬 [诇驻谞讬] 讗砖转 讗讞讬讜 砖诇讗 讛讬讛 讘注讜诇诪讜, 砖讻谉 诇讗 诪砖讜诐 拽讜专讘讗 [拽讬专讘讛] 讛讜讗 讚讗住讬专讗 [砖讗住讜专讛] 讗诇讗 诪驻谞讬 讟注诐 讗讞专, 诇驻讬 砖讗讬谞讛 讘讻诇诇 诪爪讜转 讛讬讬讘讜诐, 讗诇讗 讗讬讬讚讬 讚讗讬讬专讬 [诪转讜讱 砖注住拽] 讘讗讬住讜专 讗讞讜讛 [讗讞讬讜转] 转谞讗 [砖谞讛] 讙诐 讗砖转 讗讞讬讜 砖诇讗 讛讬讛 讘注讜诇诪讜 砖讙诐 讛讬讗 讘讙讚专 讗讬住讜专 讗讞讜讛, 讜讛讚专 转谞讗 [讜讞讝专 讜砖谞讛] 讚讬谉 讻诇转讜.


讗 讜注讜讚 讘讬专讜专 讘诇砖讜谞讛 砖诇 讛诪砖谞讛: 讜诪讗讬 讗讬专讬讗 [讜诪讛 砖讬讬讱, 诪讚讜注 讚讜讜拽讗] 讚转谞讗 [砖讛讜讗 砖讜谞讛] "驻讜讟专讜转 爪专讜转讬讛谉 ", 诇讬转谞讬 [砖讬砖谞讛] "讗讜住专讜转 爪专讜转讬讛谉 ", 砖讛专讬 讛爪专讜转 诇讗 专拽 谞驻讟专讜 诪讞讜讘转 讛讬讬讘讜诐 讗诇讗 讗祝 讗住讜专讜转 注诇 讛讬讘诐! 讜诪住讘讬专讬诐: 讗讬 转谞讗 [讗诐 讛讬讛 砖讜谞讛] "讗讜住专讜转 爪专讜转讬讛谉 ", 讛讜讛 讗诪讬谞讗 [讛讬讬转讬 讗讜诪专] 讛讻讜讜谞讛 讛讬讗 砖讗住讜专 诇讬讬讘诐, 讗讘诇 诪讬讞诇抓 [诇讞诇讜抓] 鈥� 讞诇爪讛 [讞讜诇爪转], 诇讻谉 拽讗 诪砖诪注 诇谉 [讛砖诪讬注 诇谞讜] 讘诇砖讜谉 讝讜, 诇讜诪专 砖讛讬讗 驻讟讜专讛 诇讙诪专讬.


讜诪拽砖讬诐: 讗诐 讻谉 讜诇讬转谞讬 [讜砖讬砖谞讛] "讗住讜专讛 诇讞诇讜抓"! 讗转 讛讛爪注讛 讛讝讜 讚讜讞讬诐: 讗讬 讗驻砖专 诇讻转讜讘 讘诇砖讜谉 讝讜, 砖讻谉 讗祝 讗诐 讞讜诇抓 诇讛 诪讗讬 拽注讘讬讚 [诪讛 讛讜讗 注讜砖讛]? 砖讗诐 讗讚诐 诪谞讬讞 诇讗砖讛 诇讞诇讜抓 讗转 谞注诇讜 诪讛 讗讬住讜专 讬砖 讘讻讱? 讜诇讻谉 讗讬 讗驻砖专 诇讜诪专 "讗住讜专讛 诇讞诇讜抓". 讜砖讜讗诇讬诐: 讗诇诪讛 [诪讚讜注] 诇讗 讛专讬 讘讻诇 讝讗转 讬砖 讘讻讱 爪讚 讗讬住讜专, 砖讻谉 讗诐 讗转讛 讗讜诪专 "讞讜诇爪转" 讬讘讜讗讜 诇讜诪专 砖讘拽讬专讘讛 讻讙讜谉 讝讜 讛讬讗 讙诐 诪转讬讬讘诪转, 讗诇讗 砖讘诪拽专讛 讝讛 讞诇抓 诇讛 诪驻谞讬 砖诇讗 专爪讛 讘讛, 讗讘诇 讗讞专 讛专讜爪讛 讘爪专转 讬讘诪转讜 专砖讗讬 诇讬讘诪讛!


讗诇讗 讬砖 诇讜诪专 讟注诐 讗讞专 砖讘讙诇诇讜 诇讗 砖谞讛 "讗讜住专讜转", 讜讛讜讗: 讻讬讜谉 砖专拽 讘诪拽讜诐 诪爪讜讛 讛讜讗 讚讗住讬专讛 [砖讗住讜专讛] 爪专讛, 砖专拽 讻讗砖专 讞诇讛 注诇讬讛 诪爪讜转 讬讬讘讜诐, 专拽 讗讝 讗住讜专讛 注诇讬讜 讛爪专讛, 讜砖诇讗 讘诪拽讜诐 诪爪讜讛 砖专讬讗 [诪讜转专转], 砖诪讜转专 诇讗讬砖 诇砖讗转 讗砖讛 砖讛讬转讛 爪专转 讗讞转 诪拽专讜讘讜转讬讜 讜谞转讗诇诪谞讛, 讜讻讙讜谉 砖谞砖讗 讞转谞讜 驻专讟 诇讘转讜 讙诐 讗砖讛 讗讞专转 讜诪转, 砖讗讜转讛 讗砖讛 砖讛讬讗 讝专讛 诇讜 诪讜转专转 诇讜, 砖诇讗 谞讗住专讛 爪专讛 讗诇讗 讘诪拽讜诐 砖讬砖 爪讚 讬讬讘讜诐 诇讙讘讬 爪专转讛 (砖讛讬讗 拽专讜讘转讜), 诪砖讜诐 讛讻讬 [讻讱] 转谞讬 [砖谞讛] "驻讜讟专讜转", 讜诇讗 "讗住讜专讜转", 诇讛砖诪讬注 诇谞讜 砖讛谉 讻砖诇注爪诪谉 讗讬谞谉 讗住讜专讜转 注诇讬讜.


讜注讜讚 讛住讘专 讘诇砖讜谉 讛诪砖谞讛: 讜诪讗讬 讗讬专讬讗 [讜诪讛 砖讬讬讱, 诪讚讜注 讚讜讜拽讗] 讚转谞讬 [砖讛讜讗 砖讜谞讛] "诪谉 讛讞诇讬爪讛 讜诪谉 讛讬讬讘讜诐"? 诇讬转谞讬 [砖讬砖谞讛] "诪谉 讛讬讬讘讜诐" 诇讞讜讚讬讛 [诇讘讚讜]! 讜诪砖讬讘讬诐: 讗讬 转谞讗 [讗讬诇讜 讛讬讛 砖讜谞讛] "诪谉 讛讬讬讘讜诐" 讛讜讛 讗诪讬谞讗 [讛讬讬转讬 讗讜诪专] 诪讬讞诇抓 [诇讞诇讜抓] 鈥� 讞诇爪讛 [讞讜诇爪转], 讗讘诇 讬讘讜诪讬 [诇讬讬讘诐] 鈥� 诇讗 诪讬讬讘诪讛 [讗讬谞讛 诪转讬讬讘诪转], 注诇 讻谉 拽讗 诪砖诪注 诇谉 [讛砖诪讬注 诇谞讜] 讛转谞讗 讘诇砖讜谉 讝讜 砖讻诇 讗砖讛 讛注讜诇讛 诇讬讬讘讜诐, 讻诇讜诪专, 讻诇 讗砖讛 讛专讗讜讬讛 诇讬讘讜诐 鈥� 注讜诇讛 诇讞诇讬爪讛, 讜讻诇 砖讗讬谞讜 注讜诇讛 诇讬讬讘讜诐 鈥� 讗讬谞讜 注讜诇讛 诇讞诇讬爪讛, 砖讗讬谉 讞讜讘转 讞诇讬爪讛 讗诇讗 讻砖讬砖 讞讜讘转 讬讬讘讜诐.


讜诪讘专专讬诐 注讜讚: 讜砖讬拽讚讬诐 讘诪砖谞讛 讗转 讛讬讬讘讜诐 诇讞诇讬爪讛, 讜诇讬转谞讬 [讜砖讬砖谞讛] "诪谉 讛讬讬讘讜诐 讜诪谉 讛讞诇讬爪讛", 砖讛专讬 讛转讜专讛 诪拽讚讬诪讛 讗转 讗驻砖专讜转 讛讬讬讘讜诐, 讗讬 谞诪讬 [讗讜 讙诐 讻谉] 砖讬砖谞讛 "诪谉 讛讞诇讬爪讛" 诇讞讜讚讛 [诇讘讚讛] 讜谞讘讬谉 诪讻讗谉 讙诐 诇诪爪讜转 讛讬讬讘讜诐? 讜诪砖讬讘讬诐: 诪砖谞讛 讝讜 讻砖讬讟转 讗讘讗 砖讗讜诇 讛讬讗, 砖讗诪专 砖诪爪讜转 讞诇讬爪讛 拽讜讚诪转 诇诪爪讜转 讬讬讘讜诐, 砖诇讚注转讜, 讻诇 砖讗讬谞讜 诪讬讬讘诐 诇砖诐 砖诪讬诐 讛专讬讛讜 注讜讘专 讘讗讬住讜专 讗砖转 讗讞, 讜注讚讬祝 讘讻诇 诪拽专讛 砖讬讞诇讜抓, 讜诇讻谉 讛拽讚讬诐 讞诇讬爪讛 诇讬讬讘讜诐.


讘 讜诪讜住讬驻讬诐 诇砖讗讜诇 讘诇砖讜谉 讛诪砖谞讛: 诪谞讬谞讗 讚专讬砖讗 [讛诪谞讬谉 砖讘专讗砖 讛诪砖谞讛] 讛诪转讞讬诇讛 "讞诪砖 注砖专讛 谞砖讬诐", 砖讬砖 诇讚讬讬拽 诪诪谞讜 讻讬 讚讜讜拽讗 讗诇讛 讜诇讗 讬讜转专, 诇诪注讜讟讬 诪讗讬 [诇诪注讟 讗转 诪讛] 诪谉 讛讚讘专讬诐 砖讛讬讬谞讜 讬讻讜诇讬诐 诇讛讜住讬祝? 讜讻谉 诪谞讬谞讗 讚住讬驻讗 [讛诪谞讬谉 砖讘住讜祝] 讛诪砖谞讛, 砖谞讗诪专: "讛专讬 讗诇讜 驻讜讟专讜转", 砖诪砖诪注 讗诇讜 讜诇讗 讗讞专讜转, 诇诪注讜讟讬 诪讗讬 [诇诪注讟 讗转 诪讛 讘讗]? 砖讛专讬 谞专讗讛 砖讛诪砖谞讛 诪讚讬讬拽转 砖专拽 谞砖讬诐 讗诇讛 讜诇讗 讗讞专讜转, 讜诪讛 讛谉 讗讜转谉 讗讞专讜转 砖讗驻砖专 讛讬讛 诇讞砖讜讘 砖讛诐 谞讻诇诇讜转 讘讻诇诇 讗诇讛, 讜谞转诪注讟讜?

